Publication: Magyar Közlöny
Issue: MK-1998-119 (Year: 1998, Number: 119)
Era: 1990-2004
Section: a 18/1998. (XII. 27.) EüM rendelethez
Paragraph Index: 143

c) Hiányzik a spontán légzés és a légzőközpont bénulása igazolható apnoe-teszttel. Az apnoe-teszt kivitelezése: az artériás pCO2 szintet élettani, 38—42 mmHg-re kell beállítani. A pCO2 szint normalizálódása után tíz percen keresztül 100%-os oxigén belélegeztetésével szöveti oxigéntelítettséget kell biztosítani. Ezt követően a lélegeztetőgéptől elválasztott beteg intratracheális tubusába vezetett katéteren keresztül 6 liter/perc mennyiségben tiszta oxigén áramoltatása mellett kell figyelni a spontán légzőmozgás jelentkezését. Eközben ismételt vizsgálattal nyomon kell követni az artériás vér pCO2 szintjét. Ha 60 mmHg fölötti artériás pCO2 érték mellett sem jelentkezik légzőmozgás, bizonyított a légzőközpont ingerelhetetlensége.

Source: https://magyarkozlony.hu/hivatalos-lapok/5ea3bba4e99c7a04d2ec4c86ff1b92763650491e/dokumentumok/fb87ee5f3c07d31636536873952b72a1be21085a/letoltes